Pasaulio šachmatų kompozicijų kūrybos turnyras

Pasaulio šachmatų kompozicijų kūrybos turnyras – periodiškai, vykstančios komandinės šalių šachmatų uždavinių ir etiudų kūrybos varžybos, kurias organizuoja  WFCC, ar iki 2010 m. rengė Nuolatinė FIDE šachmatų kompozicijos komisija (PCCC). 

WFCC nustato šachmatų kompozicijų temų parinkimo procedūrą, teisėjavimo tvarką bei paskiria turnyro direktorių. Jai priklauso ir galutinis temos ir sekcijoje teisėjaujančios šalies tvirtinimas. 

Turnyras laikomas neoficialiu  komandiniu pasaulio šachmatų kompozicijų kūrybos čempionatu. Jis yra neakivaizdinis.

Istorija
Pirmos tarptautinės komandinės šachmatų uždavinių ir etiudų kūrybos varžybos (Draugystės mačai) buvo pravestos 1962–1971 m.

1-as mačas (1962–1964). Organizatorius buvo – SSRS šachmatų federacija. Varžybose, kurios vyko šešiose sekcijose (kiekvienoje jų – siūlomos trys temos) dalyvavo 20 šalių. Pagal kiekvieną temą buvo galima buvo pateikti dvi kompozicijas, kurių viena - geriausia, buvo įskaitinė. 211-ka kompozitorių pateikė 502 uždavinius ar etiudus. Pirmąją vietą užėmė SSRS, surinkusi 635,5 taško iš 720 galimų, antrąją – Nyderlandai - 549 tšk., trečiąją – Švedija - 539,5 taško.

2-ą mačą (1967–1971) organizavo Nyderlandų šachmatų kompozitorių sąjunga. Dalyviai varžėsi 6 sekcijose, kuriose dviejų, ar trijų ėjimų, sutarto mato uždaviniai turėjo būti sukurti, naudojant dvi temas, o daugelio ėjimų, etiudų ir atvirkščio mato uždaviniai – vieną. Pagal kiekvieną temą buvo leidžiama pateikti po 3 kompozicijas, kurių, dvi geriausios, buvo įskaitinės. 283 autoriai pateikė 558 kompozicijas iš kurių 415 - įskaitinės.  Dalyvavo 27 šalys.  1-ąją vietą užėmė Suomija - 1269 tšk. iš 1449; 2-ąją – SSRS - 1249; 3-4 pasidalijo: Švedija ir Nyderlandai – po 1224.

Tolesnius, jau pasaulio šachmatų kompozicijos turnyrus, organizavo FIDE pastovioji šachmatų kompozicijos komisija (PCCC), o nuo 2010 m. - Pasaulio šachmatų kompozicijos federacija (WFCC).

Turnyro taisyklės buvo priimtos 1972 m. Puloje, Pastoviosios šachmatų kompozicijos komisijos (PCCC) suvažiavime. Vėliau jos daug kartų  buvo keistos,  tobulintos: 1978 m. rugsėjį  Kenterberyje, 1984 m. Sarajeve, 990 m. rugsėjo mėn. Benidorme, 1991 m. rugpjūčio mėn. Roterdame, 1993 m. rugpjūčio–rugsėjo mėn. Bratislavoje. 2000 m. Puloje, 2001 m. Vageningene, 2005 m. Eretrijoje, 2010 m. Kretoje ir 2014 m. WFCC suvažiavime Berne.

Pirmąjį turnyrą (1972–1975), pagal šias taisykles, organizavo Suomijos šachmatų uždavinių kūrėjų sąjunga  Dalyvavo 27 šalys. Varžytasi 7-iose šachmatų kompozicijos sekcijose. Uždavinių ir etiudų sprendiniuose turėjo būti variantų pagal dvi pasiūlytas temas. Pagal kiekvieną jų dalyviai galėjo pateikti po dvi kompozicijas, kurios abi - įskaitinės. Leidžiama bendraautorystė. Kompozicija užėmusi 1-ąją vietą gaudavo 30 taškų, 2-ą – 29 ir t. t. 274  kompozicijų autoriai pateikė 653 (375 įskaitines) kompozicijas.

2-ąjį turnyrą (1982-83) organizavo Vakarų Vokietijos uždavinių kūrėjų sąjunga Švalbė. Dalyvavo 29 šalys. Buvo varžomasi septyniose sekcijose. Kompozicijose turėjo būti teminių variantų: dviejų ėjimų, trijų ėjimų, pasakų uždavinių sekcijose, pagal dvi rengėjų pasiūlytas temas, o daugelio ėjimų, etiudų, sutarto mato, atvirkščio mato uždavinių - pagal vieną temą. Pagal kiekvieną temą dalyviams reikėjo pateikti po dvi kompozicijas. Buvo leidžiama bendraautorystė. Užėmusi 1-ąją vietą kompozicija gaudavo  20 taškų, antrą – 19 ir t. t.. Varžybose buvo pateiktos 254 autorių 439 (197 įskaitinės) kompozicijos.  

Nuo 1972 m. varžybos vykdavo 7 sekcijose, nuo 2015 m. - 8-iose šachmatų kompozicijų sekcijose (žanruose):

 #2 - dviejų ėjimų (matas dviem ėjimais),
 #3 - trijų ėjimų  (matas trimis ėjimais), 
 #n - daugelio ėjimų (matas daugiau, kaip trimis ėjimais) uždaviniai,
 +=  - šachmatų etiudai,
 h# - sutarto mato,
 s# - atvirkščio mato,
 pasakų  - (naudojant pasakiškosios kompozicijos užduotis ir pasakiškąsias figūras),
 retro -  (retrogradinės analizės) uždaviniai.

Pradžioje kompozicijos vertinimui buvo naudota nuo 0 iki 4,0 taško skalė, kurios mažiausia padala buvo 0,5 taško, tačiau nuo 10-ojo turnyro (2015 m.) kompozicijos vertinimo žingsnis buvo sumažintas iki 0,2 taško: vertinimai užrašomi kaip 1.0 – 1.2 – 1.4 ir t. t.  bei neliko vertinimų: 1,5, 2,0  ar 2,5 tšk.

Iki 2019 m. surengta 10 turnyrų.

Dalyviai
Turnyre gali dalyvauti visos šalys – FIDE narės. Kiekvienos dalyvaujančios šalies šachmatų kompozicijos federacija sudaro iš jos narių šachmatų kompozitorių komandą ir paskiria jos vadovą. Turnyro direktorius negali būti komandos vadovu.

Turnyrai

Kompozicijos

Reikalavimai kompozicijoms 

Be bendrųjų reikalavimų kompozicijai  keliama papildomų: kompozicijos pirmą kartą turi būti  paskelbtos turnyro nuostatuose nurodytuoju laikotarpiu, sukurtos, panaudojus nuostatuose rekomenduotą šachmatų kompozicijos temą.

Iš vienos dalyvaujančios turnyre šalies į kiekvieną iš aštuonių sekcijų galima pasiųsti tik tris kompozicijas. Leidžiama jų bendraautorystė.

Vertinimas
Kompozicijas vertina teisėjaujanti šalis. Ji  gali spręsti, ar vertinimui naudos vieną, du, ar daugiai teisėjų. Siekiant teisingesnio vertinimo, rekomenduojama, kad šalies teisėjai tarpusavyje tartųsi.

Šalis pati turi išspręsti, kilusius tarp teisėjų ginčus. Tam ji paskiria asmenį, ginčo atvejais, galintį priimti galutinį sprendimą.
Pasitikima, kad teisėjaujanti šalis darbui atlikti  pasitelkia savo geriausius ekspertus. Ji nėra įpareigota skelbti jų pavardžių..

Atsiųstos kompozicijos patenka pas turnyro direktorių, kuris jas sudeda į vokus be šalių pavadinimų ir kompozitorių pavardžių. Kiekviena šachmatų kompozicijos diagrama, dėl atsekamumo, gauna numerį. 

Taip paruošti vokai pateikiami komandų vadovams patikrinimui. Komandų vadovai per tris mėnesius turi pranešti apie rastus neatitikimus ir klaidas. Direktorius informuoja teisėjaujančias šalis ir komandų vadovus apie jo nustatytas klaidas. Tam  skiriamos 6 savaitės. 

Kiekvienos sekcijos kompozicijas, teisėjai  įvertina taškais. Kompozicijos, kurios teisingos, turi temą bei neturi pirmtako, turėtų būti įvertintos mažiausiai 0,2 taško. Teisėjaujančios šalies teisėjas, skyręs kompozicijai  0 taškų turi paaiškinti to priežastį. Taip pat, pageidautini ir aukštų vertinimų ( 2,6 ir daugiau taškų) komentarai.

Jei teisėjaujanti šalis nespėja iki turnyro tvarkaraštyje numatytos datos pateikti vertinimo, direktorius, apie tai informavęs WFCC prezidiumą, gali iš rezervinio sąrašo paskirti kitą teisėjaujančią šalį.

Direktorius sumuoja kiekvienos  kompozicijos gautus taškus. Jei kompozicija buvo vertinta teisėjų iš 5 šalių, direktorius atmeta aukščiausią ir žemiausią vertinimus ir sumuoja likusius tris.

Jei kompozicija  gavo 0 taškų iš dviejų, ar daugiau teisėjaujančių šaklių, ji negauna taškų ir yra šalinama iš turnyro.
Direktorius kiekvienoje sekcijoje suskirsto kompozicijas pagal gautus taškus .

Nugalėtojų nustatymas
Kiekvienoje sekcijoje, skaičiuojant konkrečios šalies turnyre surinktus taškus dalyvauja tik dvi aukščiausias vietas sekcijoje užėmusios kompozicijos.
Nugali šalis, surinkusi daugiausia taškų septyniose sekcijose. Jei jos kompozitoriai dalyvavo daugiau sekcijų, mažiausiai davusios  sekcijos taškai į šalies taupyklę nepatenka.

Geriausių kompozicijų atranka
Iš kiekvienos sekcijos atrenkama po 20 daugiausiai taškų surinkusių šachmatų kompozicijų, kurios publikuojamos galutiniame turnyro rezultatų biuletenyje.

Šalys prizininkės
Pasaulio šachmatų kompozicijos turnyrų prizininkės ir jų rezultatai atskirose sekcijose.

Pastaba. Suma skaičiuojama  sumuojant geriausių kompozicijų 7-iose sekcijose taškus. Skliausteliai ir minusas reiškia, kad už kompozicijas sekcijoje gauti  taškai nebuvo įskaityti į sumą: pav. (-16,4).

Turnyrų suvestinė

Lietuvos komandos pasiekimai 

Lietuvos komandos užimtos vietos:

 6-asis turnyras - 30-36 vietos;
 7-asis  - 30 38;
 8-asis 22;    
 9-asis  - 17-18;
 10-asis – 31.

Aukščiausią vietą  (iki 2019 m.) Lietuvos šachmatų kompozitoriai užėmė 9-me Pasaulio šachmatų uždavinių kūrybos turnyre. Jame dalyvavo 37 valstybių kompozitoriai. Lietuvos komandą sudarė: Antanas Vilkauskas, Mečislovas Rimkus, Ramutis Juozėnas, Vidmantas Satkus, Viktoras Paliulionis, Vilimantas Satkus, kurie surinko 58,5 taškus ir su Didžiosios Britanijos komanda pasidalijo 17–18 vietas.  

Daugelio ėjimų sekcijoje tarp "20 geriausių" pateko ir Mečislovo Rimkaus kūrinys.

Šaltiniai

Išorinės nuorodos 
 10-asis  pasaulio šachmatų kompozicijų turnyras. Galutiniai rezultatai

Šachmatų kompozicijų varžybos

Šachmatų varžybos